
Parlamentul  României

Camera  Deputaţilor

Comisia pentru industrii si servicii








              Bucureşti, 22.06.2006








                 Nr.23/110/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea Legii gazelor nr. 351/2004, transmisă cu adresa nr.P.l.x 484 din 22 mai 2006 şi înregistrată la Comisia pentru industrii şi servicii sub nr.23/110 din 23 mai 2006.



În raport de obiectul şi conţinutul său, propunerea legislativă face parte din categoria legilor ordinare.


În conformitate cu prevederile art.75 alin.(3) din Constituţia României, Camera Deputaţilor este Cameră decizională..




PREŞEDINTE,

Dan Ioan Popescu

Parlamentul  României

Camera  Deputaţilor

Comisia pentru industrii si servicii

                                                                     Bucureşti, 22.06.2006




                                                            Nr.23/110/2006
RAPORT

asupra propunerii legislative pentru modificarea şi completarea 

Legii gazelor nr. 351/2004


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, în fond, cu propunerea legislativă pentru modificarea şi completarea Legii gazelor nr. 351/2004, iniţiată de domnul senator Mihai Ţâbuleac – Grupul parlamentar Dreptate şi Adevăr PNL – PD (D.A.), transmisă cu adresa nr.P.l.x 484 din 22 mai 2006 şi înregistrată la comisie sub nr.23/110 din 23 mai 2006.



Senatul a respins propunerea legislativă în şedinţa din 11 mai 2006.



Comisia juridică, de disciplină şi imunităţi a avizat negativ propunerea legislativă, cu avizul nr. 31/687 din 7 iunie 2006.



Consiliul Legislativ, cu avizul nr.239 din 14 februarie 2006, a avizat favorabil această iniţiativă legislativă, formulând observaţii de fond.



Guvernul, prin punctul său de vedere nr.843 din 14 martie 2006, nu susţine prezenta propunere legislativă.



Propunerea legislativă vizează schimbarea regimului de stabilire a preţurilor şi tarifelor din domeniul gazelor naturale prin modificarea competenţelor Autorităţii Naţionale de Reglementare în domeniul Gazelor Naturale. De asemenea, se propune creşterea cuantumului indemnizaţiei de şedinţă a membrilor Consiliului consultativ al Comitetului de reglementare, instituindu-se un tratament discriminatoriu, printr-o reglementare diferită în situaţii identice.
Membrii Comisiei pentru industrii şi servicii au examinat propunerea legislativă în şedinţa din 21 iunie 2006 şi au hotărât, în unanimitate, respingerea acestei propuneri legislative deoarece propunerile vizate de iniţiatori aduc atingere independenţei decizionale şi funcţionale a Autorităţii Naţionale de Reglementare în domeniul Gazelor Naturale.
                    La lucrările comisiei a participat domnul Mihai Goage – consilier juridic la A.N.R.G.N. 



La lucrările comisiei au fost prezenţi 20 de deputaţi din totalul de 23 membri ai comisiei.


În raport de obiectul şi conţinutul său, propunerea legislativă face parte din categoria legilor ordinare.

                     În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                      PREŞEDINTE,                                         SECRETAR,    

                   Dan Ioan Popescu                                      Aurelia Vasile

Consilieri,

Silvia Vlăsceanu

Carmela Negulescu

